Atyrau

Atyrau (  a ; do 1648 Яицкий городок/Jaickij gorodok; do 1865 Nižnij Jaickij gorodok, Ust-Jaickij gorodok/Нижний Яицкий городок, Усть-Яицкий городок; do 1991 Гурьев/Gurjew) je wulkoměsto z něhdźe 235.000 wobydlerjemi w zapadnym Kazachstanje.

Uniwersitne město je wuznamne stejišćo wolijoweje a chemiskeje industrije kaž tež rybarstwa.

 Geografija 
Leži něhdźe 1500 kilometrow zapadnje stolicy Astany při rěce Ural, kotraž so južnje města z deltu do Kaspiskeho morja wuliwa. Pobrjóh najwjetšeho jězora swěta je něhdźe 25 kilometrow zdaleny. 

Po standardnej definiciji twori rěka Ural hranicu mjez Europu a Aziju, tak zo wobsteji Atyrau z europskeho (zapadneho) a aziskeho (wuchodneho) dźěla.

Přez Atyrau wjedźetej Europska dróha 40 (Calais–Almaty) kaž tež železniska čara Astrachań–Orsk.

 Stawizny 
Wjes Jaickij gorodok, předchadnik dźensnišeho města, załoži so w lěće 1640 wot ruskeju bratrow Gurjew a dósta pozdźišo tež jeju mjeno. Wot lěta 1885 ma měšćanske prawa.

 Literatura 
 Гурьев или Гурьев-городок// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907.

 Wotkazaj 

 Oficialna strona

Kategorija:Załožene 1640
Kategorija:Uniwersitne město